Ants Reinmaa

Ants Reinmaa (sündinud 20. detsembril 1949 Tallinnas) on eesti pedagoog ja logopeed.Eesti teaduse biograafiline leksikon, 3. köide

Elulugu
Lõpetas 1968 Tallinna 10. Keskkooli ja 1973 Tartu Riikliku Ülikooli eripedagoogika alal; pedagoogikakandidaat (1983, TRÜ), väitekiri "Сочетание словесных, наглядных и практических методов обучения на уроках неживой природы во вспомогательной школе". Oli 1973–1975 ja 1978–1984 TRÜ eripedagoogikakateedri õpetaja, 1975–1978 aspirant, 1984–1985 vanemõpetaja, 1985–1992 dotsent, 1987–1992 kateedrijuhataja, 1992–2001 eripedagoogika osakonna hälvikupedagoogika dotsent, 2001– õppeülesande täitja, 1979–1992 ajalooteaduskonna prodekaan, 1992–1993 filosoofiateaduskonna dekaani kohusetäitja, 1993–1996 prodekaan.

Teadustöö
Uurimisvaldkond: puuetega õpilaste iseseisev töö, teadmised ja oskused, näitlikustamine ja õppeülesanded abiõpetuses. Koostanud õppevahendeid. Üle 50 teaduspublikatsiooni.

Teoseid
 Geograafia töövihik. Abikoolide V klass. Tallinn, 1975
 Metoodilisest tööst õpikuga abikooli loodusõpetuse tunnis. // TÜ Toim 450 (1978)
 Demonstratsioonkatsete kasutamine abikooli loodusõpetuse tunnis. // TÜ Toim 605 (1982)
 Õppeülesannete lahendamise edukus õpilastel ja nürmikutel loodusõpetuses. // TÜ Toim 139 (1986)
 Hälvikute iseseisva töö aktiviseerimine eritüübiliste õppeülesannetega. // Koolireform ja korrektsiooni tõhustamine erikoolides. Tartu, 1988.

Viited

Kirjandus
 Tartu Riikliku Ülikooli õppe-teaduskoosseisu biobibliograafia nimestik 1944–1980. Trt, 1987, 45
 Tartu Ülikooli õppe-teaduskoosseisu biobibliograafia nimestik 1981–1995 (käsikiri), 148.


Kategooria:Eesti pedagoogid
Kategooria:Tartu Ülikooli ajalooteaduskonna õppejõud
Kategooria:Eesti logopeedid
Kategooria:Sündinud 1949